cyanic-selkie/wikianc huggingface dataset:
รายชื่อโรงเรียนในจังหวัดปราจีนบุรี
อำเภอบ้านสร้าง
อำเภอบ้านสร้างมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปราจีนบุรีเขต 1 จำนวน 21 โรงเรียน สังกัดสำนักงานเขตพื้นที่การศึกษามัธยมศึกษาเขต 7 จำนวน 2 โรงเรียน และสังกัดองค์การบริหารส่วนจังหวัดปราจีนบุรี 1 โรงเรียน
อำเภอประจันตคาม
อำเภอประจันตคามมี 35 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปราจีนบุรีเขต 1 จำนวน 31 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาเขต 7 จำนวน 3 โรงเรียน
อำเภอศรีมหาโพธิ
อำเภอศรีมหาโพธิมี 36 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปราจีนบุรีเขต 1 จำนวน 31 โรงเรียน สังกัดสำนักงานคณะกรรมการการศึกษาเอกชน 3 โรงเรียน และสังกัดสำนักงานเขตพื้นที่การศึกษามัธยมศึกษาเขต 7 จำนวน 2 โรงเรียน
อำเภอศรีมโหสถ
อำเภอศรีมโหสถมี 12 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปราจีนบุรีเขต 1 จำนวน 9 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดสำนักงานเขตพื้นที่การศึกษามัธยมศึกษาเขต 7 จำนวน 1 โรงเรียน
เชคอีซา อิบน์ อาลี อัลเคาะลีฟะฮ์
เชคอีซา อิบน์ อาลี อัลเคาะลีฟะฮ์ (عيسى بن علي آل خليفة; พ.ศ. 2391–9 ธันวาคม พ.ศ. 2475) ทรงเป็นผู้ปกครองบาห์เรนตั้งแต่ พ.ศ. 2412 จนกระทั่งเสด็จสวรรคต พระนามาภิไธยของพระองค์คือฮาคิมแห่งบาห์เรน พระองค์ทรงเป็นหนึ่งในพระมหากษัตริย์ที่ครองราชย์ยาวนานที่สุดในภูมิภาค ทรงครองราชย์ยาวนานถึง 63 ปี พระองค์ทรงถูกที่ปรึกษาทางการเมืองของบริตชบีบบังคับให้ทรงสละราชสมบัติใน พ.ศ. 2466 แม้ว่า "การสละราชสมบัติ" นี้จะไม่ได้รับการยอมรับจากชาวบาห์เรนซึ่งถือว่าผู้สืบทอดของพระองค์เป็นเพียงมหาอุปราชของฮะมัดจนกระทั่งการเสด็จสวรรคตของเชคอีซาในปี พ.ศ. 2475
แคนต์ฟีลมายเฟซ
"แคนต์ฟีลมายเฟซ" (Can't Feel My Face) เป็นเพลงของเดอะวีกเอนด์ นักร้องแนวพีบีอาร์แอนด์บีชาวแคนาดา เพลงออกจำหน่ายวันที่ 8 มิถุนายน ค.ศ. 2015 เป็นซิงเกิลจากสตูดิโออัลบั้มที่สอง บิวตีบีไฮด์เดอะแมดเนส (2015) เพลงเขียนโดยอาลี พายามี ซาแวน โคเทชา แมกซ์ มาร์ติน อาเบล เทสเฟย์ และปีเตอร์ สเวนสัน และผลิตโดยพายามี มาร์ติน และเสวนสัน
เพลงประสบความสำเร็จ ขึ้นอันดับหนึ่งบนชาร์ตบิลบอร์ดฮอต 100 และอันดับที่สองบนชาร์ตแคนาเดียนฮอต 100 นอกจากประสบความสำเร็จภายในภูมิภาคตนแล้ว เพลงยังขึ้นอันดับหนึ่งบนชาร์ตในประเทศนิวซีแลนด์ เดนมาร์ก และแอฟริกาใต้ และติดสิบอันดับแรกในภูมิภาคอื่น ๆ เช่น ออสเตรเลีย เนเธอร์แลนด์ นอร์เวย์ สาธารณรัฐไอร์แลนด์ และสหราชอาณาจักร นับเป็นซิงเกิลที่ประสบความสำเร็จที่สุดของเทสเฟย์จนถึงปัจจุบัน ซิงเกิลได้รับคำวิจารณ์ด้านบวก ให้ความเห็นว่าคล้ายกับเพลงของไมเคิล แจ็กสัน
ฝนดาวตก
ฝนดาวตก คือดาวตกหลายดวงที่เหมือนกันออกมาจากบริเวณเดียวกันในท้องฟ้าช่วงเวลาเดียวกันของปี ซึ่งเกิดจากเศษชิ้นส่วนในอวกาศที่พุ่งเข้าบรรยากาศโลกด้วยอัตราเร็วสูง แต่ละคราวที่ดาวหางเข้ามาใกล้ดวงอาทิตย์ จะมีเศษชิ้นส่วนขนาดเล็กของดาวหางถูกสลัดทิ้งไว้ตามทางโคจร เรียกว่า "ธารสะเก็ดดาว" หากวงโคจรของโลกและของดาวหางซ้อนทับกัน โลกจะเคลื่อนที่ผ่านธารสะเก็ดดาวในช่วงวันเดียวกันของแต่ละปี ทำให้เกิดฝนดาวตก
การที่สะเก็ดดาวในธารเดียวกัน เคลื่อนที่ขนานกันและมีอัตราเร็วเท่ากัน ดาวตกที่เราเห็นจึงดูเหมือนพุ่งออกมาจากจุดเดียวกันในท้องฟ้า ซึ่งเป็นผลจากทัศนมิติ (perspective) เปรียบเหมือนกับที่เราเห็นรางรถไฟไปบรรจบกันที่ขอบฟ้า เมื่อยืนดูจากกลางราง
เส้นเมริเดียนที่ 82 องศาตะวันตก
เส้นเมริเดียนที่ 82 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน อเมริกากลาง ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 82 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 98 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 80 องศาตะวันตกลากผ่านพื้นที่ดังนี้:
รัฐเคดีฟอียิปต์
รัฐเคดีฟอียิปต์ (Khedivate of Egypt; خديوية مصر; ออตโตมันเติร์ก: خدیویت مصر Hıdiviyet-i Mısır) เป็นรัฐบรรณาการของจักรวรรดิออตโตมัน ปกครองโดยราชวงศ์มูฮัมหมัดอาลี คำว่า "เคดีฟ" (khedive) ในภาษาตุรกีออตโตมัน หมายถึง "อุปราช" ใช้ครั้งแรกโดยมูฮัมหมัด อาลี พาชา แต่ไม่ได้รับการยอมรับจนกระทั่งถึงปี ค.ศ. 1867 เมื่ออิสมาอิล ปาชา ขึ้นสืบทอดอำนาจ ต่อมาเมื่อโอรสของอิสมาอิล เตาฟิก ปาชา ขึ้นครองราชย์ พระองค์ทรงเจริญสัมพันธไมตรีกับจักรวรรดิบริติช ในขณะที่เคดีฟองค์สุดท้าย อับบาสที่ 2 ทรงมีนโยบายแข็งกร้าวต่อบริติช แม้พระองค์จะทรงช่วยบริติชทำสงครามกับกลุ่มกบฏมะฮ์ดีในซูดานก็ตาม ทำให้ในช่วงต้นสงครามโลกครั้งที่หนึ่ง (ค.ศ. 1914) บริติชประกาศยกเลิกรัฐเคดีฟและจัดตั้งรัฐสุลต่านอียิปต์ขึ้นแทน
เกออร์ค คันทอร์
เกออร์ค แฟร์ดีนันท์ ลูทวิช ฟิลลิพ คันทอร์ (Georg Ferdinand Ludwig Philipp Cantor; 3 มีนาคม ค.ศ. 1845 – 6 มกราคม ค.ศ. 1918) เป็นนักคณิตศาสตร์ เกิดในรัสเซีย แต่ใช้ชีวิตอยู่ในเยอรมนี มีชื่อเสียงเป็นที่รู้จักในนามของผู้บัญญัติทฤษฎีเซตยุคใหม่ โดยได้ขยายขอบเขตของทฤษฎีเซตให้ครอบคลุมแนวคิดของจำนวนเชิงอนันต์ (transfinite or infinite numbers) ทั้งจำนวนเชิงการนับและจำนวนเชิงอันดับที่ นอกจากนี้ คันทอร์ยังเป็นที่รู้จักจากผลงานในเรื่องการแทนฟังก์ชันด้วยอนุกรมตรีโกณมิติที่เป็นเอกลักษณ์ (unique representation of functions by means of trigonometric series) ซึ่งเป็นภาคขยายของอนุกรมฟูรีเย
ประวัติ
บิดาของ คันทอร์ มีชื่อว่า จอร์จ วัลเดอมาร์ คันทอร์ (George Waldemar Cantor) เป็นพ่อค้าชาวเดนมาร์ก ที่ประสบความสำเร็จทางการค้าในเซนต์ปีเตอส์เบิร์ก มารดาเป็นชาวรัสเซีย มีชื่อว่า Maria Anna Bohm เมื่อคันทอร์มีอายุได้ 11 ปี ครอบครัวของเขาจึ่งย้ายไปเยอรมนี ในวัยเรียน คันทอร์เป็นเด็กที่มีผลการเรียนในระดับดีเยี่ยม โดยเฉพาะอย่างยิ่งในวิชาตรีโกณมิติ ต่อมาได้เข้าศึกษาต่อใน Höherem Gewerbeschule แห่งเมืองดาร์มชตัท และในปี ค.ศ. 1862 ย้ายไปสถาบันเทคโนโลยีแห่งสหพันธ์สวิส ซือริช ที่ซึ่งเขาเลือกเรียนทางด้านวิศวกรรมศาสตร์ตามความต้องการของบิดา และภายหลังจึงย้ายมาเรียนคณิตศาสตร์ตามความชอบของตนแทน ต่อมาเมือบิดาเสียชีวิตลง คันทอร์ จึงย้ายมาเรียนที่ มหาวิทยาลัยฮุมบ็อลท์แห่งเบอร์ลินนสำเร็จการศึกษาในปี ค.ศ. 1867 โดยมีหัวข้อวิทยานิพนธ์ทางด้านทฤษฎีจำนวน หลังจากสำเร็จการศึกษาแล้ว จึงเป็นครูสอนคณิตศาสตร์ในโรงเรียนและย้ายมาเป็นอาจารย์ประจำที่มหาวิทยาลัยฮัลเลอในปี ค.ศ. 1869
ขณะเป็นอาจารย์ที่มหาวิทยาลัยฮัลเลอนี้เอง คันทอร์ได้รับอิทธิพลของเอดูอาร์ท ไฮเนอ ซึ่งเป็นอาจารย์อาวุโสประจำมหาวิทยาลัย ทำให้คันทอร์เริ่มเปลี่ยนความสนใจจากทฤษฎีจำนวนไปเป็นคณิตวิเคราะห์ ในปี ค.ศ. 1873 คันทอร์มีผลงานชิ้นสำคัญคือ การพิสูจน์ว่าเซตของจำนวนตรรกยะเป็นเซตนับได้ และในปลายปีเดียวกัน ก็สามารถพิสูจน์ได้ว่าเซตของจำนวนจริงเป็นเซตที่นับไม่ได้ ซึ่งผลงานทั้งสองนี้ได้รับการตีพิมพ์ในปีถัดมา ในผลงานดังกล่าว คันทอร์ยังได้เสนอแนวคิดเกี่ยวกับการสมนัยแบบหนึ่งต่อหนึ่งของสมาชิกในเซตเป็นครั้งแรกอีกด้วย ในช่วงปี ค.ศ. 1879–1884 คันทอร์ได้ตีพิมพ์ผลงานที่สำคัญต่อการพัฒนาทฤษฎีเซตอย่างมากถึงหกฉบับลงในวารสาร Mathematische Annalen แต่ถูกนักคณิตศาสตร์บางคนในสมัยนั้นต่อต้าน เพราะมีแนวคิดที่แปลกใหม่จนเกินไป การโจมตีผลงานของคันทอร์ได้ส่งผลกระทบทางจิตใจของคันทอร์ในเวลาต่อมา
ในเดือนพฤษภาคม ค.ศ. 1884 คันทอร์เริ่มมีอาการซึมเศร้าและมีอาการเรื้อรังเรื่อยมา จนทำให้เขาเริ่มหันไปสนใจปรัชญาและวรรณคดี ในขณะที่ยังมีผลงานทางด้านคณิตศาสตร์อยู่ นับจากปี ค.ศ. 1899 เป็นต้นมาอาการป่วยของคันทอร์ก็หนักลงเรื่อย ๆ จนต้องลาจากการสอนเป็นระยะเพื่อรักษาตัว ในปี ค.ศ. 1911 คันทอร์ได้รับเกียรติในฐานะนักวิชาการต่างชาติไปร่วมงานเฉลิมฉลอง 500 ปี ของมหาวิทยาลัยเซนต์แอนดรูส์แห่งสกอตแลนด์ จากนั้นอีกปีหนึ่ง คันทอร์ก็ได้รับปริญญาดุษฎีบัณฑิตกิตติมศักดิ์จากมหาวิทยาลัยนี้เช่นกัน แต่ก้ไม่สามารถเดินทางไปรับได้เนื่องจากปัญหาด้านสุขภาพ คันทอร์เกษียณในปี ค.ศ. 1913 และมีอาการป่วยเรื้อรังตลอดเวลา ในปี ค.ศ. 1915 มหาวิทยาลัยฮัลเลอมีแผนจะจัดงานฉลองอายุครบ 70 ให้แก่คันทอร์ แต่ก้ต้องยกเลิกเพราะเกิดสงครามโลกครั้งที่หนึ่ง คันทอร์เสียชีวิตเมื่อวันที่ 6 มกราคม ค.ศ. 1918 ที่เยอรมนี ด้วยอาการหัวใจวาย รวมอายุได้ 72 ปี
แหล่งข้อมูลอื่น
18451918
กลุ่มดาวแกะ
กลุ่มดาวแกะ (♈) เป็นกลุ่มดาวหนึ่งในจักรราศี ชื่อในภาษาละติน Aries หมายถึงแกะตัวผู้ อยู่ระหว่างกลุ่มดาวปลาทางด้านทิศตะวันตก กับกลุ่มดาววัวทางด้านทิศตะวันออก มี่ชื่อในภาษาละตินว่า Ram และมีสัญลักษณ์คือ  ตั้งชื่อโดยปโตเลมี สามารถเห็นกลุ่มดาวนี้ได้ในฤดูหนาว
เบฮ์นอม แมฮ์มูดี
เบฮ์นอม แมฮ์มูดี (เกิด 25 เมษายน ค.ศ. 1980 —) เป็นอดีตนักวอลเลย์บอลชาวอิหร่าน เขาเป็นพี่ชายของชอฮ์รอม แมฮ์มูดี
เหรียญทองคำอียิปต์
เหรียญกษาปณ์ทองคำ (อียิปต์โบราณ: nfr-nb, "Nefer-nub, เนเฟอร์-นุบ" หมายถึง "ทองคำเนื้อดี") เป็นเหรียญกษาปณ์แรกที่ผลิตขึ้นในสมัยอียิปต์โบราณ เมื่อราว 360 ปีก่อนคริสตกาล ในรัชสมัยของฟาโรห์ทีออสแห่งราชวงศ์ที่สามสิบแห่งอียิปต์
รัชสมัยฟาโรห์เนคทาเนโบที่ 2
ฟาโรห์เนคทาเนโบที่ 2 ก็ยังทรงใช้เหรียญกษาปณ์ทองคำต่อจากฟาโรห์ทีออส ถึงแม้ว่าจะกำหนดสถานะเหรียญกษาปณ์ทองคำเหล่านั้นเป็นของส่วนพระองค์ ซึ่งพบ:
ปวันรัตน์ นาคสุริยะ
ปวันรัตน์ นาคสุริยะ (เกิด 9 มกราคม พ.ศ. 2505 ) ชื่อเล่น เหมี่ยว เป็นนักแสดง พิธีกร ผู้กำกับละครโทรทัศน์ชาวไทย เป็นบุตรสาวของธรรมรัตน์ นาคสุริยะ กับนางยุพิน นาคสุริยะ จบการศึกษาระดับมัธยมศึกษาที่โรงเรียนบดินทรเดชา (สิงห์ สิงหเสนี) เธอยังเป็นนักเรียนการแสดงรุ่นแรกของช่องสาม มีผลงานแสดงละครเรื่องแรกใน โลกใบเล็ก โดยรับบทเป็นนักศึกษาร่วมกับ ธงชัย ประสงค์สันติ ชาตรี ชมพู, ธีรภัทร ธนะภูมิ, ผกาวลี บุญญะจิตติ และศักดิ์ชัย บุญญะศรีมานนท์ โดยก่อนหน้านี้ เธอยังได้มีโอกาสร่วมงานแสดงละครอยู่บ้าง ปัจจุบันปวันรัตน์มีบุตรชายลูกครึ่งไทย-เยอรมัน ชื่อ ไมเคิล
กำกับละคร
ผลงานละครโทรทัศน์ทั้งหมดในฐานะผู้กำกับละครช่อง 3
เขียนบทละครโทรทัศน์
ผลงานการเขียนบทละครโทรทัศน์ทางช่อง 3
ผลงานการเขียนบทละครโทรทัศน์ทางช่อง 7
กลุ่มดาววัว
กลุ่มดาววัว หรือ กลุ่มดาวพฤษภ (♉) เป็นกลุ่มดาวหนึ่งในกลุ่มดาวจักรราศี ปรากฏเด่นชัดในค่ำคืนฤดูหนาว อยู่ระหว่างกลุ่มดาวแกะทางทิศตะวันตก และกลุ่มดาวคนคู่ทางทิศตะวันออก ทางเหนือคือกลุ่มดาวเพอร์ซิอัสและกลุ่มดาวสารถี ทางทิศตะวันตกเฉียงใต้ คือ กลุ่มดาวนายพราน และทางทิศตะวันออกเฉียงใต้ คือ กลุ่มดาวแม่น้ำและกลุ่มดาวซีตัส
จักรราศี
จักรราศี (zodiac มาจากภาษากรีก ζῳδιακός หมายถึง "สัตว์") เป็นแถบสมมติบนท้องฟ้าที่มีขอบเขตประมาณ 8 องศา ค่อนไปทางเหนือและใต้ของแนวเส้นทางที่ดวงอาทิตย์ปรากฏเคลื่อนผ่าน (สุริยวิถี) ซึ่งครอบคลุมแนวเส้นทางปรากฏของดวงอาทิตย์ ดวงจันทร์ และดาวเคราะห์ในระบบสุริยจักรวาลอีก 7 ดวง คือ ดาวพุธ ดาวศุกร์ ดาวอังคาร ดาวพฤหัสบดี ดาวเสาร์ ดาวยูเรนัส และดาวเนปจูน ส่วนดาวพลูโตนั้น ความเอียงของวงโคจรมีค่ามาก ดาวพลูโตจึงมีเส้นทางปรากฏห่างจากสุริยวิถี
ประวัติยุคเริ่มแรก
การแบ่งเส้นสุริยวิถีออกเป็นจักรราศี เริ่มต้นในยุคบาบิโลเนีย ดาราศาสตร์ในช่วงครึ่งแรกของ 1,000 ปีก่อนคริสตกาล คล้ายกับช่วงกลางหรือบาบิโลเนียใหม่ เมื่อ 612 ปีก่อนคริสตกาล จักรราศีคลาสสิกแก้ไขมาจาก MUL.APIN ซึ่งได้รวบรวมขึ้นเมื่อประมาณ 1,000 ปีก่อนคริสตกาล กลุ่มดาวบางกลุ่มสามารถย้อนหลังไปได้ถึงยุคสำริด (บาบิโลเนียเก่า) รวมทั้งกลุ่มดาวคนคู่ (ราศีมิถุน) จาก MAŠ.TAB.BA.GAL.GAL "คู่แฝดที่ยิ่งใหญ่" และกลุ่มดาวปู (ราศีกรกฎ) จาก AL.LUL "กุ้งนาง"
เครื่องหมายทั้งสิบสอง
ต่อไปนี้เป็นรายชื่อเครื่องหมายทั้งสิบสองของจักรราศีในปัจจุบันโดย 0° ของราศีเมษถือเป็นจุดวิษุวัต พร้อมทั้งชื่อภาษาละติน ภาษากรีก ภาษาสันสกฤต และภาษาบาบิโลเนีย
ตารางจักรราศีและช่วงวันที่ครอบคลุม
จักรราศี (และช่วงวันที่ครอบคลุม) ซึ่งมีทั้งหมด 12 ราศี เป็นดังนี้
จักรราศีใหม่
13 มกราคม พ.ศ. 2559 นาซ่าได้ประกาศในเว็ปไซด์สเปซเพลส และต่อมา Tumblr ถึงข้อเท็จจริงที่ว่าแท้จริงแล้วจักรราศีมี 13 ราศี โดยอ้างถึงปฏิทินของชาวบาบิโลน จักรราศีที่เพิ่มมาใหม่อยู่ระหว่างราศีพิจิก กับ ราศีธนู มีชื่อเรียกกว่า ราศีภุชงค์ หรือ คนแบกงู (Ophiuchus) ตำนานกรีกมีอยู่ว่า หมอออฟฟิอุคัส เป็นผู้ชำนาญการพิเศษเกี่ยวกับการแพทย์ วันหนึ่งเขาสังเกตเห็นงูกินผลไม้จากต้นที่มันกินและทำให้งูเป็นอมตะ ออฟฟิอุคัสจึงได้รู้ว่าต้นไม้ต้นนั้นมีผลที่สามารถทำให้เป็นอมตะได้ เมื่อเทพซุสรู้เช่นนั้นก็เกรงว่าความลับจะถูกเปิดเผยและกลัวว่าจะมีมนุษย์เป็นอมตะ เพื่อรักษาความสมดุลของโลกมนุษย์และเทพ จึงสังหารนายแพทย์คนนั้น และไว้อาลัยให้แก่เขาโดยการนำดวงวิญญาณขึ้นไปประดับบนท้องฟ้าซึ่งก็คือกลุ่มดาวคนแบกงู
ไวทยะ
นามสกุล
"ไวทยะ" ยังปรากฏใช้เป็นนามสกุลในแถบอินเดียเหนือและตะวันตก บุคคลที่มีชื่อเสียงที่มีนามสกุลนี้ เช่น จินตมัณ วินายก ไวทยะ, อรุณ ศรีธร ไวทยะ, ลักษมัณ ชคันนาถ ไวทยะ, นารายัณ ชคันนาถ ไวทยะ เป็นต้น
แผ่นดินไหวในเปตรีญา พ.ศ. 2563
เมื่อวันที่ 29 ธันวาคม พ.ศ. 2563 เวลาประมาณ 12:20 น. ตามเวลายุโรปกลาง เกิดเหตุแผ่นดินไหวรุนแรงขนาด 6.4 ตามมาตราขนาดโมเมนต์ มีจุดศูนย์กลางอยู่ห่างจากเมืองเปตรีญา ประเทศโครเอเชีย ไปทางทิศตะวันตกเฉียงใต้เฉียงตะวันตกประมาณ 3 กิโลเมตร (1.8 ไมล์) สามารถรู้สึกแรงสั่นสะเทือนได้ทั่วทั้งภาคเหนือของโครเอเชีย เช่นเดียวกับในพื้นที่ส่วนใหญ่ของสโลวีเนีย ออสเตรีย บอสเนียและเฮอร์เซโกวีนา เซอร์เบีย ฮังการี และแม้กระทั่งอิตาลี รายงานเบื้องต้นแสดงให้เห็นว่ามีอาคารหลายหลังพังถล่มในเปตรีญา ความรุนแรงสูงสุดที่รู้สึกได้อยู่ที่ประมาณ VIII (สร้างความเสียหายอย่างหนัก) ถึง IX (ทำลายล้าง) ตามมาตราความไหวสะเทือนยุโรป มีผู้เสียชีวิต 7 คน และผู้บาดเจ็บอีกอย่างน้อย 26 คน โดย 6 คนในจำนวนนี้มีอาการสาหัส ดาริงกอ ดุมบอวิช นายกเทศมนตรีเมืองเปตรีญา กล่าวว่าครึ่งหนึ่งของเมืองถูกทำลายจากเหตุแผ่นดินไหวครั้งนี้
อันด์แซย์ กอปิตชึญสกี
อันด์แซย์ กอปิตชึญสกี (Andrzej Kopiczyński; 15 เมษายน พ.ศ. 2477 – 13 ตุลาคม พ.ศ. 2559) เป็นนักแสดงชาวโปแลนด์ เขาแสดงภาพยนตร์มากกว่า 30 เรื่อง และการแสดงทางโทรทัศน์ตั้งแต่ พ.ศ. 2501
ซัลเฟอร์ไดออกไซด์
ซัลเฟอร์ไดออกไซด์ (สูตรทางเคมี SO2) เป็นออกไซด์ชนิดหนึ่งของกำมะถัน
สมบัติทางเคมี
2SO2+O2→2SO3 ซึ่งก๊าซซัลเฟอร์ไตรออกไซด์นี้สามารถละลายน้ำเกิดเป็นสารละลายกรดซัลฟิวริก
ซะมันนูด
ซะมันนูด (سمنود Samannūd) เป็นเมือง (markaz) ตั้งอยู่ในเขตผู้ว่าการการ์เบีย ประเทศอียิปต์ ที่รู้จักกันในสมัยโบราณคลาสสิกว่า เซเบนนิโตส (กรีก: Σεβέννυτος) เมืองซะมันนูดเป็นเมืองในประวัติศาสตร์ที่มีผู้คนอาศัยอยู่ตั้งแต่สมัยอียิปต์โบราณ ในปี ค.ศ. 2019 ได้มีการสำรวจสำมะโนครัวประชากรของซะมันนูด โดยคาดว่ามีผู้ที่อาศัยอยู่ในเขตเมืองจำนวน 83,417 คน และมีผู้ที่อาศัยอยู่ในเขตพื้นที่ชนบทจำนวน 326,971คน รวมทั้งหมด 410,388 คน
นิรุกติศาสตร์
ในอดีต เมืองซะมันนูดถูกเรียกว่า เซเบนนิโตส หรือ เซเบนนิตัส (سمنود, ϫⲉⲙⲛⲟⲩϯ และ ϫⲉⲃⲉⲛⲟⲩⲧⲉ หรือในคอปติกยุคปลาย: ⲥⲉⲃⲉⲛⲛⲏⲧⲟⲩ และ ⲥⲉⲃⲉⲛⲛⲉⲧⲟⲩ, Σεβέννυτος และ Σεβέννυς, หรือ ἡ Σεβεννυτικὴ πόλις, อียิปต์โบราณ: ṯb-(n)-nṯr)
ซะมันนูด ก็มาจากชื่อในภาษาอียิปต์โบราณ ṯb-(n)-nṯr ซึ่งแปลว่า "เมืองแห่งลูกวัวศักดิ์สิทธิ์" ชื่อนี้น่าจะออกเสียงว่า */ˌcabˈnaːcar/ ในภาษาอียิปต์โบราณและ */ˌcəbˈnuːtə/ หรือ */ˌcəbənˈnuːtə/ ในภาษาอียิปต์ตอนปลาย
กาลีดู กูลีบาลี
กาลีดู กูลีบาลี (Kalidou Koulibaly; เกิด 20 มิถุนายน ค.ศ. 1991) เป็นนักฟุตบอลชาวเซเนกัล ปัจจุบันเล่นในตำแหน่งเซ็นเตอร์แบ็กให้แก่อัลฮิลาล สโมสรในซาอุดีโปรเฟสชันนัลลีก และเป็นกัปตันทีมชาติเซเนกัล เขาได้รับการยกย่องว่าเป็นหนึ่งในกองหลังที่ดีและสมบูรณ์ที่สุดในโลก  ด้วยความสามารถในการป้องกัน ความแข็งแกร่ง และความเร็วของเขา ทำให้เขาได้รับฉายาว่า "เคทู" และ "เดอะวอลล์" จากเหล่าแฟนคลับของเขา
อ้างอิง
1991
Comma-separated values
Comma-separated values หรือ ชื่อย่อ CSV เป็นรูปแบบการเก็บข้อมูลตัวเลข และตัวอักษร ในรูปแบบอักษรธรรมดา ซึ่งรูปแบบอักษรธรรมดาหมายถึง ไฟล์ที่เก็บเฉพาะตัวอักษรเท่านั้น เป็นรูปแบบที่คนอ่านได้ด้วยโปรแกรมอ่านมาตรฐาน แต่ละบรรทัดในไฟล์เรียกว่า เรคคอร์ด และแต่ละ เรคคอร์ด จะประกอบไปด้วยฟีลด์ ซึ่งคั่นด้วยเครื่องหมายลูกน้ำ การใช้เครื่องหมายลูกน้ำ (comma) นี้ เป็นที่มาของชื่อรูปแบบไฟล์นี้นั่นเอง Comma-separated values
ไฟล์ CSV นี้ยังไม่มีรูปแบบมาตรฐาน แต่ RFC 4180 ให้การรับรอง ไฟล์ CSV นี้มีการใช้งานอย่างแพร่หลาย และมีรูปแบบที่ใกล้เคียงกับ delimiter-separated formats รูปแบบที่มีการคั่นด้วยตัวคั่น เช่น การเก็บข้อมูลที่มี tab คั่น จะเรียก tab-separated values หรือ การเก็บข้อมูลที่มี space คั่น จะเรียก space-separated values ซึ่ง ไฟล์ CSV มี comma คั่น จึงเรียกรูปแบบไฟล์ CSV ว่า Comma-separated values ไฟล์ CSV จะมีนามสกุลไฟล์ *.CSV ไม่ว่าจะมีตัวคั่นเป็น tab, space หรือ comma จะมีนามสกุลไฟล์ตัวเดียวกันคือ *.csv
โปรแกรมที่สนับสนุน
ไฟล์ CSV เป็นรูปแบบไฟล์ที่ประกอบด้วยตัวเลข และตัวอักษร จึงมีโปรแกรมที่สนับสนุนในการอ่าน และแก้ไขมากมาก เช่น Microsoft Excel, Notepad, Adobe acrobat reader
ตชาร์นาวอดา
ตชาร์นาวอดา (Czarna Woda; Schwarzwasser) เป็นเมืองทางตะวันออกของประเทศโปแลนด์ อยู่ในเขตจังหวัดปอมอแช ก่อตั้งขึ้นในคริสต์ศตวรรษที่ 18 มีเนื้อที่ 27.7 ตารางกิโลเมตร ในปี ค.ศ 2006 มีประชากร 3,211 คน
ในช่วงสงครามโลกครั้งที่สองนาซีเยอรมนีได้เข้ายึดครองเมืองระหว่างปี ค.ศ. 1939 - ค.ศ. 1945
สิงห์ (นามสกุล)
สิงห์ (IPA: ) เป็นคำนำหน้านาม, ชื่อกลาง หรือ นามสกุล อันมีความหมายว่า "สิงโต" ในภาษาสันสกฤต ถูกใช้เป็นคำนำหน้านามในนักรบ และได้บังคับให้ใช้ในชายชาวซิกข์ทุกคนโดยคุรุโควินทสิงห์จี อย่างไรก็ตามมีการนำไปใช้ในวรรณะและในวัฒนธรรมหรือขุมชนอื่น ๆ นอกเหนือจากซิกข์และปัญจาบมากมาย คำว่าสิงห์ในฐานะนามสกุลหรือชื่อกลาง ในปัจจุบันปรากฏใช้ในบุคคลทั่วโลกจากหลากหลายวัฒนธรรมและพื้นฐานความเชื่อ
ศัพทมูลและรูปแบบอื่น
สิงห์มาจากภาษาสันสกฤตคำว่า सिंह (IAST: siṃha) ใช้ในความหมายแฝงสื่อถึง "วีรบุรุษ" หรือ "บุคคลผู้โดดเด่น"
โมนอโพลี สตาร์ วอร์ส
โมนอโพลี สตาร์ วอร์ส (Monopoly Star Wars) เป็นวิดีโอเกมสตาร์ วอร์ส ในแฟรนไชส์โมนอโพลี ที่สร้างจากเกมกระดานและตั้งอยู่ในจักรวาลสมมติของสตาร์ วอร์ส โดยเป็นหนึ่งในการดัดแปลงวิดีโอเกมแบบโมนอโพลี เกมนี้พัฒนาโดยอาร์เทคสตูดิโอส์ และเผยแพร่โดยฮาสโบรอินเตอร์แอกทีฟ ซึ่งเปิดตัวเฉพาะสำหรับคอมพิวเตอร์ระบบไมโครซอฟท์ วินโดวส์ เกมดังกล่าวใช้ชุดกติกาพื้นฐานเดียวกันของรูปแบบการเล่นโมนอโพลีแบบดั้งเดิม แต่ธีมสตาร์ วอร์ส ประกอบด้วยตัวละครและสถานที่ที่มีชื่อเสียงแทนที่ตัวหมากและคุณสมบัติของเกมดั้งเดิม
รูปแบบการเล่น
รูปแบบการเล่นจะคล้ายกับเนื้อหาต้นฉบับอย่างใกล้ชิด ผู้เล่นเริ่มต้นด้วยการเลือกตัวหมากของเกม โดยแต่ละตัวหมากจะจำลองตามตัวละครที่มีชื่อเสียงของสตาร์ วอร์ส ตัวละครที่เล่นได้ประกอบด้วยฮาน โซโล, เจ้าหญิงเลอา, ลุค สกายวอล์คเกอร์, อาร์ทูดีทู, ชิวแบคคา, ดาร์ธ เวเดอร์, โบบา เฟทท์ และสตอร์มทรูปเปอร์ ในขณะที่ตัวหมากของเกมดูเหมือนจะเป็นโลหะในระหว่างการเลือกชิ้นส่วนตัวหมาก ในระหว่างการเล่นเกมจะมีการเคลื่อนไหวอย่างเต็มที่ และมีพื้นผิวให้ดูเหมือนกับภาพยนตร์ของพวกเขา ผู้เล่นสามารถเลือกผู้เล่นได้สูงสุดสี่คน โดยมีผู้เล่นเอไอได้ถึงสามคนหากผู้เล่นต้องการเล่นเดี่ยว เกมนี้มีตัวเลือกจำนวนมากที่ช่วยให้ผู้เล่นสามารถปรับแต่งเกมได้ตามความต้องการ ส่วนซีทรีพีโอทำหน้าที่เป็นผู้บรรยายเกมนี้ ซึ่งให้เสียงโดยแอนโธนี แดเนียลส์
หลังจากเลือกตัวละครแล้ว การเล่นจะเริ่มต้นด้วยมุมมองของกระดาน โดยมียานอวกาศที่เป็นตัวแทนของผู้เล่นแต่ละคนขนาบข้าง ยานอวกาศเหล่านี้จะแสดงเงินทุนและคุณสมบัติของผู้เล่นในปัจจุบัน รวมทั้งยังมีตัวหมากตัวละครที่เหมือนกันติดอยู่ที่ด้านข้างของยาน คุณสมบัติโมนอโพลีแบบดั้งเดิมถูกแทนที่ด้วยภาษา สตาร์ วอร์ส ต่าง ๆ ในขณะที่ช่องว่างมุม เช่น ที่จอดรถฟรีจะยังคงเหมือนเดิม แทนที่จะสร้างบ้านและโรงแรม ผู้เล่นจะสะสมเมืองท่าดวงดาวแทน เมื่อผู้เล่นหมุนตาของพวกเขา ตัวกล้องจะเปลี่ยนเป็นมุมมองด้านข้าง ลำดับนี้ประกอบด้วยภาพเคลื่อนไหวและคลิปจากภาพยนตร์ ซึ่งจะเล่นเมื่อผู้เล่นลงจอดในพื้นที่ที่กำหนด ผู้เล่นยังมีตัวเลือกในการแข่งในเกมแลนแบบหลายผู้เล่น และสังเกตการณ์เกมดังกล่าวผ่านเว็บไซต์อินเทอร์เน็ตเกมมิงโซนของไมโครซอฟท์ ผ่านข้อตกลงกับไมโครซอฟท์และโซนีออนไลน์เอนเตอร์เทนเมนต์ การสนับสนุนโซนสำหรับเกมซีดีรอมหยุดลงในวันที่ 19 มิถุนายน ค.ศ. 2006 ซึ่งเกมเรนเจอร์ได้เปิดใช้งานการสนับสนุนตั้งแต่นั้นมา โดยฟื้นฟูฟังก์ชันหลายผู้เล่น
การพัฒนา
ก่อนหน้านี้ ฮาสโบรได้สร้างสตาร์ วอร์ส โมนอโพลี เวอร์ชันเกมกระดานซึ่งขายดีมาก ซึ่งเมื่อ ค.ศ. 1997 เป็นปีของไตรภาคดั้งเดิมของสตาร์ วอร์ส เวอร์ชันพิเศษ ดังนั้นจึงมีการตัดสินใจที่จะเปิดตัวเวอร์ชันวิดีโอเกมสำหรับเทศกาลคริสต์มาส เพื่อสร้างแฟรนไชส์ในโมนอโพลี โปรแกรมเมอร์ อเล็กซานเดอร์ จี. เอ็ม. สมิธ รับผิดชอบการออกแบบซอฟต์แวร์สำหรับกลไกกติกา ทีมงาน 3 มิติผลิตทำเสียงแฉ่ ๆ เพื่อแสดงให้ฮาสโบร และโครงการได้รับการอนุมัติ แอนโธนี แดเนียลส์ ผู้สวมบทหุ่นยนต์ซีทรีพีโอในภาพยนตร์สตาร์ วอร์ส ได้สนับสนุนทักษะการเขียนของเขาในเกม ในระหว่างขั้นตอนการพัฒนา "กล่องโต้ตอบและกระดาน 2 มิติที่เรียบง่าย แต่มีประสิทธิภาพ ได้ถูกแทนที่ด้วยภาพเคลื่อนไหวแฟนซี, เอฟเฟกต์เสียง และเสียงพูด" เนื่องจากการพัฒนาที่เร่งรีบในตอนท้าย คุณลักษณะบางอย่าง เช่น อินเทอร์เฟซผู้ใช้สำหรับการซื้อขายความคุ้มกันและฟิวเจอร์สจึงถูกทิ้งไว้ ในขณะที่ชื่อเวอร์ชันภาษาญี่ปุ่นถูกเลื่อนออกไป และเกมดังกล่าวเสร็จสิ้นอย่างเป็นทางการในวันที่ 18 ตุลาคม ค.ศ. 1997
เมื่อประกาศชื่อเกม แจ็ก โซเรนเซน ผู้เป็นประธานลูคัสอาตส์ได้กล่าวว่า "แฟรนไชส์สตาร์ วอร์ส จะขยายไปสู่ผู้ชมที่กว้างขึ้น ซึ่งตอนนี้จะมีโอกาสสัมผัสกับไอคอนทางวัฒนธรรมสองแบบในรูปแบบใหม่ทั้งหมด" ในขณะเดียวกัน ทอม ดูเซนเบอร์รี ผู้เป็นประธานฮาสโบรอินเตอร์อินเตอร์แอกทีฟได้ให้ความเห็นว่า "คุณสมบัติด้านความบันเทิงทั้งสองอย่างนี้ฝังแน่นในวัฒนธรรมของเรามาก..พวกเขาช่วยกันสร้างประสบการณ์ความบันเทิงที่ยิ่งใหญ่และน่าตื่นเต้นยิ่งขึ้น" เกมดังกล่าวเปิดตัวอย่างเป็นทางการในงานชิลเดรนส์อินเตอร์แอกทีฟเอกซ์โป ค.ศ. 1997 ซึ่งฮาสโบรอินเตอร์อินเตอร์แอกทีฟได้เปิดตัวเว็บไซต์คู่หูสำหรับเกมในเดือนตุลาคม–พฤศจิกายน ค.ศ. 1997
การตอบรับ
โมนอโพลี สตาร์ วอร์ส ได้รับคำวิจารณ์ที่หลากหลายเมื่อเปิดตัว โดยได้รับรางวัลจากสมาคมผู้เผยแพร่ซอฟต์แวร์ ค.ศ. 1998 สำหรับ "การใช้ทัศนศิลป์ที่ดีที่สุดในมัลติมีเดีย" เกมนี้ทำให้เว็บไซต์ยูโรเกมเมอร์จัดรายชื่อสตาร์วอร์สภาคแยกที่โดดเด่นในเดือนธันวาคม ค.ศ. 2016
ญะบัลฟัรวะอ์
ญะบัลฟัรวะอ์ เป็นภูเขาในประเทศซาอุดีอาระเบียที่ตั้งอยู่ใกล้บริเวณ 27° 50' 27" เหนือ 38° 06' 41" ตะวันออก ซึ่งอยู่ทางตะวันตกเฉียงเหนือของตัยมาอ์, ประเทศซาอุดีอาระเบีย สูงกว่าระดับน้ำทะเล 1030 m
แผนลับดับ "ศัตรู"
แผนลับดับ "ศัตรู" (無能なナナ (Munō na Nana)) เป็นซีรีส์มังงะญี่ปุ่น แต่งเรื่องโดยลูสบอย และวาดภาพโดยอิโอริ ฟูรูยะ ตีพิมพ์ในนิตยสารโชเน็งกังกังรายเดือน นิตยสารการ์ตูนแนวโชเน็งของสำนักพิมพ์สแควร์เอนิกซ์ตั้งแต่เดือนพฤษภาคม พ.ศ. 2559 และรวบรวมตีพิมพ์เป็นหนังสือมังงะรวมเล่ม (ทังโกบง)ุ ถึงเล่มที่ 10 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสดูดิโอบริดจ์ ออกอากาศระหว่างเดือนตุลาคมถึงเดือนธันวาคม พ.ศ. 2563
เรื่องย่อ
ในอนาคตอันใกล้ สัตว์ประหลาดที่เรียกว่า "ศัตรูของมนุษยชาติ" เริ่มปรากฏตัว ด้วยเหตุนี้เหล่านักเรียนผู้มีพลังพิเศษจึงถูกส่งตัวมายังโรงเรียนบนเกาะร้างกลางทะเลเพื่อเตรียมความพร้อมสำหรับการต่อสู้กับศัตรู ที่โรงเรียนแห่งนี้เหล่านักเรียนจะได้รับสิ่งอำนวยความสะดวกในการใช้ชีวิตจนกว่าจะจบการศึกษา และห้ามไม่ให้มีการติดต่อกับโลกภายนอก วันหนึ่งมีนักเรียนใหม่ชื่อฮิอิรางิ นานะมาที่โรงเรียน มีบุคลิกที่ร่าเริงและเป็นมิตรทำให้สนิทกับเพื่อนในชั้นเรียนได้อย่างรวดเร็ว แต่แท้จริงแล้วนานะเป็นมือสังหารผู้ไร้พลังพิเศษที่รัฐบาลส่งมาแทรกซึมเพื่อลอบสังหารผู้มีพลังพิเศษ ซึ่งรัฐบาลตีตราว่าเป็นศัตรูของมนุษยชาติอย่างแท้จริง
รายชื่อประเทศเรียงตามการบริโภคเครื่องดื่มแอลกอฮอล์ต่อหัว
ด้านล่างนี้เป็นรายชื่อประเทศเรียงตามการบริโภคเครื่องดื่มแอลกอฮอล์ต่อหัวต่อปี ซึ่งเป็นข้อมูลจาก WTO หรือ องค์การการค้าโลก เมื่อปี ค.ศ. 2010 และจากองค์การเพื่อความร่วมมือทางเศรษฐกิจและการพัฒนา เมื่อปี ค.ศ. 2013
ราชวงศ์ที่สามสิบแห่งอียิปต์
ประวัติ
ฟาโรห์เนคทาเนโบที่ 1 ได้ขึ้นมามีอำนาจและเข้าควบคุมราชอาณาจักรอียิปต์ทั้งหมดราวเดือนพฤศจิกายน เมื่อ 380 ปีก่อนคริสตกาล แต่ใช้เวลาส่วนใหญ่ในรัชสมัยของพระองค์ในการปกป้องราชอาณาจักรของพระองค์จากการพิชิตของชาวเปอร์เซียอีกครั้งด้วยความช่วยเหลือเป็นครั้งคราวจากสปาร์ตาหรือเอเธนส์ในช่วง 365 ปีก่อนคริสตกาล ฟาโรห์เนคทาเนโบที่ 1 ได้ทรงแต่งตั้งเจ้าชายทีออสให้รั้งตำแหน่งเป็นผู้สำเร็จราชการร่วมและเป็นองค์รัชทายาทสืบทอดพระราชบัลลังก์ต่อจากพระองค์ และจนกระทั่งพระองค์เสด็จสวรรคตในช่วง 363 ปีก่อนคริสตกาล โดยพระราชบิดาและพระราชโอรสได้ทรงขึ้นครองราชย์ด้วยกัน ภายหลังจากที่พระราชบิดาสวรรคตลง ฟาโรห์ทีออสก็ทรงได้เข้ารุกรานดินแดนของจักรวรรดิเปอร์เซียดินแดนบริเวณซีเรียและอิสราเอลสมัยใหม่ และเมื่อเริ่มพบกับความสำเร็จในการรุกรานดินแดนบางอย่างเมื่อพระองค์ก็ทรงได้สูญเสียพระราชบัลลังก์ไป อันเนื่องมาจากอุบายของพระอนุชาของพระองค์เองที่มีนามว่า ทจาฮาปิมู   โดยเจ้าชายทจาฮาปิมูทรงได้ใช้ประโยชน์จากความไม่เป็นที่ชอบใจมากนักของฟาโรห์ทีออสภายในราชอาณาจักรอียิปต์ และทรงได้ประกาศพระโอรสของพระองค์—และเป็นพระราชนัดดาของฟาโรห์ทีออส นามว่า ฟาโรห์เนคทาเนโบที่ 2—ขึ้นเป็นฟาโรห์ โดยกองทัพอียิปต์ที่เข้าข้างฝ่ายฟาโรห์เนคทาเนโบที่ 2 จึงส่งผลให้ฟาโรห์ทีออสทรงหนีลี้ภัยไปที่ราชสำนักของกษัตริย์แห่งเปอร์เซีย
ในช่วงรัชสมัยของฟาโรห์เนคทาเนโบที่ 2 เป็นช่วงที่ผู้ปกครองชาวเปอร์เซียมีความพยายามที่จะเข้ามาพิชิตดินแดนอียิปต์อีกครั้ง ซึ่งพวกเขามองว่าเป็นการก่อกบฏ ในช่วงสิบปีแรกแห่งการครองราชย์ของพระองค์ ราชอาณาจักรอียิปต์ได้รอดพ้นจากการพิชิตโดยชาวเปอร์เซียอีกครั้ง เนื่องจากกษัตริย์อาร์ตาเซอร์ซีสที่ 3 จำเป็นต้องควบคุมความไม่สงบภายในจักรวรรดิ โดยที่พระองค์พยายามบุกเข้าอียิปต์แต่ไม่สำเร็จในช่วง 351 หรือ 350 ปีก่อนคริสตกาล ความพ่ายแพ้ของพระองค์ส่งผลให้จากทำให้เกิดการจลาจลในไซปรัส ฟีนิเซีย และซิลิเซีย   ถึงแม้ว่าฟาโรห์เนคทาเนโบที่ 2 จะทรงให้การสนับสนุนการก่อจลาจลเหล่านี้ แต่ในที่สุดแล้วกษัตริย์อาร์ตาเซอร์ซีสที่ 3 ก็สามารถเข้าปราบปรามกลุ่มกบฏเหล่านี้และสามารถบุกเข้าอียิปต์ได้อีกครั้งในช่วง 343 ปีก่อนคริสตกาล การบุกรุกครั้งที่สองนี้ประสบความสำเร็จ และฟาโรห์เนคทาเนโบที่ 2 ทรงถูกบังคับให้หนีลี้ภัยออกจากสามเหลี่ยมปากแม่น้ำไนล์ไปยังเมืองเมมฟิส ที่ซึ่งพระองค์ทรงเห็นว่าสามารถรอดพ้นไปได้ จากนั้นพระองค์ก็หนีไปทางใต้สู่ดินแดนนิวเบีย ซึ่งถือว่าพระองค์ได้พบที่ลี้ภัยที่ราชสำนักของกษัตริย์นาสตาเซนแห่งนาปาตา อย่างไรก็ตามฟาโรห์เนคทาเนโบก็อาจจะทรงสามารถรักษาพระราชอำนาจที่เป็นอิสระทางตอนใต้ของอียิปต์ได้อีก 2 ปี เนื่องจากเอกสารจากเมืองเอ็ดฟูมีอายุย้อนไปถึงปีที่สิบแปดแห่งการครองราชย์ของพระองค์
ถึงแม้ว่าจะมีบุคคลปริศนาที่มีนามว่า คาบาบาช จะประกาศและตั้งตนขึ้นเป็นฟาโรห์ และเป็นผู้นำการกบฏต่อชาวเปอร์เซียตั้งแต่ 338 ถึง 335 ปีก่อนคริสตกาล แต่ฟาโรห์เนคทาเนโบที่ 2 ก็ถือว่าเป็นฟาโรห์ชาวพื้นเมืองพระองค์สุดท้ายของอียิปต์ การหนีลี้ภัยของพระองค์ถือว่าเป็นจุดสิ้นสุดของอียิปต์ในฐานะรัฐอิสระ
รอเบิร์ต มูกาบี
รอเบิร์ต เกเบรียล มูกาบี (Robert Gabriel Mugabe; 21 กุมภาพันธ์ ค.ศ. 1924 – 6 กันยายน ค.ศ. 2019) เป็นอดีตประธานาธิบดีซิมบับเว ดำรงตำแหน่งระหว่างปี ค.ศ. 1987–2017 เขาเป็นหนึ่งในผู้นำในสงครามประกาศเอกราชซิมบับเว ในฐานะที่เป็นหัวหน้าคณะปฏิรูปต่อต้านชาวผิวขาว เขาได้รับการเลือกตั้งเป็นนายกรัฐมนตรีเมื่อปี ค.ศ. 1980 โดยก่อนหน้านั้นเคยเป็นผู้นำพรรคสหภาพแห่งชาติแอฟริกาแห่งซิมบับเว-แนวหน้ารักปิตุภูมิมาก่อน
ตำแหน่งประธานาธิบดี
มูกาบีเป็นผู้นำที่ถูกวิพากษ์วิจารณ์อย่างมากในเรื่องการบริหารเศรษฐกิจของประเทศ เมื่อเข้ารับตำแหน่งใน ค.ศ. 1987 ผลจากการเปลี่ยนนโยบายเป็นสังคมนิยมอย่างกะทันหัน ทำให้อัตราการเจริญเติบโตทางเศรษฐกิจของซิมบับเวลดลงอย่างมาก ประกอบกับการเกิดภาวะเงินเฟ้ออย่างรุนแรง ในปี ค.ศ. 2008 อันเป็นผลเนื่องมาจากมาตราคว่ำบาตรจากนานาชาติ อย่างไรก็ตามจากรายงานของธนาคารโลก ยังมีมุมมองในแง่ดีของพัฒนาการทางสังคมในแง่อัตราการถือครองที่ดินของเกษตรกรรายย่อยที่ขยายตัวขึ้นอย่างมากในช่วงปี ค.ศ. 1980 ถึง ค.ศ. 1990
รัฐประหารในประเทศซิมบับเว ค.ศ. 2017
ในวันที่ 6 พฤศจิกายน ประธานาธิบดีมูกาบีวัย 93 ปี ปลดรองประธานาธิบดีเอ็มเมอร์สัน มนังกากวา หลังการแย่งชิงอำนาจเพื่อเป็นผู้สืบทอดตำแหน่งประธานาธิบดีระหว่างมนังกากวากับเกรซ มูกาบี ภรรยาของรอเบิร์ต มูกาบี กองทัพซิมบับเวเริ่มก่อการรัฐประหารในวันที่ 14 พฤศจิกายน กักขังมูกาบีไว้ในบ้านพักในวันที่ 15 พฤศจิกายน ค.ศ. 2017 และประกาศว่าเป็นการกระทำเพื่อจัดการกับอาชญากรรอบตัวมูกาบี
ในวันที่ 19 พฤศจิกายน มูกาบีถูกปลดออกจากตำแหน่งผู้นำพรรค ZANU-PF และพรรคได้แต่งตั้งมนังกากวาขึ้นเป็นผู้นำพรรคแทน เกรซ มูกาบีถูกขับออกจากพรรค พรรคขีดเส้นตายให้มูกาบีลาออกจากตำแหน่งประธานาธิบดีภายในเที่ยงของวันรุ่งขึ้นหรือไม่ก็จะถูกดำเนินการถอดถอน
หลังเลยกำหนดเส้นตายและรัฐสภาเตรียมดำเนินการถอดถอน ในที่สุดมูกาบีก็ประกาศลาออกในวันที่ 21 พฤศจิกายน
อนุสาวรีย์คู่บารมีกู้แผ่นดิน
อนุสาวรีย์คู่บารมีกู้แผ่นดิน หรือที่มักเรียกกันว่า อนุสาวรีย์คู่บารมี เป็นพระบรมราชานุสาวรีย์ที่สร้างขึ้นเพื่อเป็นที่รำลึกถึงเหตุการณ์สิ้นสุดสภาพจลาจลหลังการเสียกรุงศรีอยุธยาครั้งที่สอง ในการรวบรวมแผ่นดินไทยได้สำเร็จ หลังสมเด็จพระเจ้ากรุงธนบุรียกทัพปราบชุมนุมเจ้าพระฝางเมืองสวางคบุรีได้เป็นชุมนุมสุดท้าย ในปี พ.ศ. 2313 ตั้งอยู่ที่หน้าวัดคุ้งตะเภา จังหวัดอุตรดิตถ์
อนุสาวรีย์คู่บารมี ตั้งอยู่ใจกลางตำบลคุ้งตะเภา หรือชื่อเดิมเมืองฝางสวางคบุรี บริเวณหน้าวัดคุ้งตะเภา ซึ่งเป็นวัดที่สถิตย์ของเจ้าคณะใหญ่เมืองฝางสวางคบุรีรูปสุดท้าย ด้านหน้าติดกับถนนพิษณุโลก-เด่นชัย บริเวณนี้เป็นจุดเริ่มต้นการเข้าปราบชุมนุมเจ้าพระฝาง หน้าอนุสาวรีย์มีลานกว้างขนาดใหญ่ ด้านตรงข้ามของอนุสาวรีย์เป็นทุ่งสมรภูมิสวางคบุรี สถานที่สมเด็จพระเจ้ากรุงธนบุรีทรงกระทำศึกรวบรวมแผ่นดินไทยได้สำเร็จตามพระราชพงศาวดาร โดยมี ศาสตราจารย์เกียรติคุณ นายแพทย์ เกษม วัฒนชัย องคมนตรี เป็นประธานในพิธีวางศิลาฤกษ์ในปี พ.ศ. 2559 และสร้างเสร็จในปี พ.ศ. 2563
สถานที่
สถานที่จัดสร้างอนุสาวรีย์อยู่ในที่ตั้งของวัดคุ้งตะเภาโดยได้รับสนับสนุนการดูแลพื้นที่จากองค์กรปกครองส่วนท้องถิ่นและเทศบาลตำบลคุ้งตะเภา ภายในบริเวณอนุสาวรีย์มีพิพิธภัณฑ์พระราชประวัติการพระราชสงครามฯ สำนักงาน ลานกิจกรรม สวนสาธารณะ และประติมากรรมต่าง ๆ ด้านหน้าอนุสาวรีย์เป็นแยกคุ้งตะเภา ซึ่งเป็นสี่แยกไฟแดงสุดท้ายบนถนนทางหลวงแผ่นดินหมายเลข 11 (พิษณุโลก-เด่นชัย) ก่อนขึ้นสู่จังหวัดแพร่ และเป็นต้นทางเข้าสู่วัดพระฝางสวางคบุรีมุนีนาถ และโบราณสถานอื่นๆ ของเมืองสวางคบุรีบนฝั่งซ้ายแม่น้ำน่านในจังหวัดอุตรดิตถ์
อนุสาวรีย์ดังกล่าว ประดิษฐานบริเวณหน้าวัดคุ้งตะเภาหันหน้าสู่ทุ่งสมรภูมิสวางคบุรี เพื่อรำลึกถึงอดีตเมืองสวางคบุรีในสมัยกรุงศรีอยุธยาตอนปลายซึ่งเคยเป็นพื้นที่ ๆ พระยาพิชัยดาบหักได้มาฝึกมวยกับครูเมฆแห่งบ้านท่าเสา-คุ้งตะเภา ในวัยเด็ก และเป็นพื้นที่เกิดวีรกรรมการปรามชุมนุมเจ้าพระฝางแห่งเมืองสวางคบุรี สิ้นสุดสภาพจลาจลหลังการเสียกรุงศรีอยุธยาครั้งที่สอง เป็นชุมนุมสุดท้ายในสมัยธนบุรี รวมถึงยังเป็นสถานที่พระยาสีหราชเดโชได้รับเลื่อนยศเป็นพระยาพิชัยผู้สำเร็จราชการครองเมืองพิชัย รับพระราชทานเครื่องยศเสมอเจ้าพระยาสุรสีห์ ตามหลักฐานทางประวัติศาสตร์ในพระราชพงศาวดาร
ประวัติการก่อสร้าง
การก่อสร้างอนุสาวรีย์คู่บารมี ณ หัวทุ่งสมรภูมิสวางคบุรี เกิดขึ้นจากความต้องการของประชาชนและผู้เคารพศรัทธาในพระเกียรติคุณและความกล้าหาญของพระองค์ท่านมาช้านาน ต่อมาได้มีการจัดตั้งมูลนิธิ 250 ปี วัดคุ้งตะเภา เพื่อเป็นส่วนหนึ่งในการจัดสร้างอนุสาวรีย์ โดยมีนายภีมเดช อมรสุคนธ์ และคณะผู้ศรัทธาจากจังหวัดระยอง เป็นประธานที่ปรึกษา และในวันที่ 12 พฤศจิกายน พ.ศ. 2559 ประชาชนชาวจังหวัดอุตรดิตถ์ได้พร้อมใจกันจัดพิธีเชิญดวงวิญญาณพระยาพิชัยดาบหัก (แทนอัฐิ) ตามโบราณประเพณี และมีพิธีวางศิลาฤกษ์อนุสาวรีย์ฯ โดยมี ฯพณฯ ศาสตราจารย์ นพ.เกษม วัฒนชัย องคมนตรี เป็นประธานในพิธีวางศิลาฤกษ์ ซึ่งประชาชนได้นำไม้โบราณมาแกะสลักเป็นอนุสาวรีย์พระยาพิชัยดาบหักจากไม้ตะเคียนองค์แรกขนาดเท่าครึ่ง เพื่อประดิษฐานในบริเวณดังกล่าวให้ประชาชนผู้เคารพศรัทธาได้ระลึกถึงวีรกรรมความกล้าหาญเสียสละของท่าน ในปี พ.ศ. 2561 เป็นเบื้องต้น ต่อมาได้มีการระดมทุนจากการบริจาคจากประชาชนผู้มีจิตศรัทธา และมีการก่อสร้างฐานอนุสาวรีย์สำเร็จมาโดยลำดับ
ใน พ.ศ. 2563 ซึ่งเป็นวาระครบ 250 ปี วัดคุ้งตะเภา และครบรอบ 250 ปี การสำเร็จศึกปราบชุมนุมเจ้าพระฝาง สิ้นสุดสภาพจลาจลหลังการเสียกรุงศรีอยุธยาครั้งที่สอง และครบรอบ 250 ปี ทรงสถาปนายศพระยาพิชัยดาบหัก ประชาชนชาวอุตรดิตถ์จึงได้พร้อมใจกันจัดสร้างพระบรมราชานุสาวรีย์หล่อด้วยทองเหลืองและทองแดงรมดำ มีขนาดเท่าครึ่ง สูง 3.10 เมตร และ 2.70 เมตร ใช้เวลา 6 เดือนในการออกแบบและทำการปั้นโดย อาจารย์ยุทธกิจ ประสมผล หล่อโดย อาจารย์สงกรานต์ กุณารบ นายช่างศิลปกรรมกรมศิลปากร โดยคณะสงฆ์จังหวัดอุตรดิตถ์ นำโดยพระปัญญากรโมลี เจ้าคณะจังหวัดอุตรดิตถ์ พระเทพสิทธาคม เจ้าคณะจังหวัดตาก พระสุขวโรทัย ที่ปรึกษาเจ้าคณะจังหวัดสุโขทัย หลวงพ่อหลาม จีรปุญฺโญ เจ้าอาวาสวัดคุ้งตะเภา และพระเกจิคณาจารย์จากจังหวัดหัวเมืองฝ่ายเหนือ 9 จังหวัด ที่เกี่ยวข้องกับการพระราชสงครามในคราวสภาพจลาจลหลังการเสียกรุงศรีอยุธยาครั้งที่สอง รวมถึงตัวแทนผู้สืบเชื้อสายราชตระกูลสมเด็จพระเจ้ากรุงธนบุรี ตัวแทนผู้สืบเชื้อสายสกุลวิชัยขัทคะพระยาพิชัยดาบหัก และตัวแทนผู้สืบสายตระกูลมวยครูเมฆท่าเสา-เลี้ยงประเสริฐ ได้พร้อมใจประกอบพิธีเสกจัดสร้างเหรียญที่ระลึกขึ้นในวันที่ 16 สิงหาคม พ.ศ. 2563
อนุสาวรีย์ดังกล่าว ได้มีพิธีเททองหล่อพระบรมรูปและรูปเหมือนโดยนายช่างกรมศิลปากร ในวันที่ 29 พฤศจิกายน พ.ศ. 2563 ณ สถานที่จัดสร้างพระบรมราชานุสาวรีย์ฯ มีการประกอบพิธีอัญเชิญดวงพระวิญญาณ ณ ท้องพระโรงพระราชวังกรุงธนบุรี (กองบัญชาการกองทัพเรือ กรุงเทพมหานคร ) พระเจดีย์บรรจุพระบรมอัฐิ วัดอินทารามวรวิหาร ในวันที่ 29 มิถุนายน พ.ศ. 2563 และพิธีอัญเชิญดวงวิญญาณ ณ พระปรางค์บรรจุอัฐิพระยาพิชัยดาบหัก วัดราชคฤห์ เขตธนบุรี กรุงเทพมหานคร ในวันที่ 1 สิงหาคม พ.ศ. 2563 รวมถึงมีนายวิบูรณ์ แววบัณฑิต รองผู้ว่าราชการจังหวัดน่าน นายพีระศักดิ์ พอจิต สมาชิกวุฒิสภา และอดีตรองประธานสภานิติบัญญัติแห่งชาติ เป็นประธานในพิธีเททองหล่ออีกด้วย
จากนั้นจึงได้มีการอัญเชิญพระบรมราชานุสาวรีย์สมเด็จพระเจ้าตากสินมหาราช และอนุสาวรีย์พระยาพิชัยดาบหัก ขึ้นประดิษฐานบนแท่นพระบรมราชานุสาวรีย์ และแท่นอนุสาวรีย์ ในวันที่ 28 ธันวาคม พ.ศ. 2563 เวลา 11.09 น. (ราชาฤกษ์วันสมเด็จพระเจ้าตากสินมหาราช) อนุสาวรีย์ประกอบด้วย พระบรมรูปสมเด็จพระเจ้าตากสินมหาราชประทับด้านซ้ายเป็นประธาน พระหัตถ์ทรงกุมเตรียมเก็บพระแสงดาบ พระยาพิชัยดาบหักอยู่เบื้องขวา ยืนคู่พระบารมีในฐานะขุนศึกคู่พระทัย เพื่อระลึกถึงวีรกรรมและความกล้าหาญของท่าน ที่ได้เคยร่วมรบเคียงคู่พระวรกายสมเด็จพระเจ้าตากสินมหาราช ในการกอบกู้คืนอิสรภาพและความเป็นปึกแผ่นของไทยจนสำเร็จสมบูรณ์ได้ในปี พ.ศ. 2313 ณ เมืองสวางคบุรี ทั้งนี้ตัวฐานอนุสาวรีย์มีความสูงกว่า 8 เมตร เป็นพระบรมราชานุสาวรีย์สมเด็จพระเจ้าตากสินมหาราชที่สูงที่สุดในภาคเหนือ และเป็นอนุสาวรีย์พระยาพิชัยดาบหักที่สูงที่สุดในประเทศไทย
เอาฟ์เซ็ส
เอาฟ์เซ็ส (Aufseß บางครั้งสะกดเป็น Aufsess) เป็นเทศบาลในอำเภอไบร็อยท์ รัฐไบเอิร์น ประเทศเยอรมนี
เอาฟ์เซ็สตั้งอยู่ในสวิตเซอร์แลนด์ฟรังโคเนียบน บัวร์เกินชตราเซอ ("ถนนสายปราสาท") และ เบียร์ชตราเซอ ("ถนนสายเบียร์") ของฟรังโคเนีย เป็นที่รู้จักจากขุนนางตระกูลเอาฟ์เซ็ส สมาชิกคนสำคัญของตระกูลได้แก่ โยพสท์ แบร์นฮาร์ท ฟ็อน เอาฟ์เซส ผู้ก่อตั้ง เอาฟ์เซซีอานุม ที่บัมแบร์ค, ฟรีดริชที่ 3 ฟ็อน เอาฟ์เซ็ส เจ้าชายมุขนายกแห่งบัมแบร์ค (ค.ศ. 1421–1431) และฮันส์ ฟ็อน อุนท์ ซู เอาฟ์เซ็ส ผู้ก่อตั้ง แกร์มานิชเชิสนัทซีโอนาลมูเซอุม (เดิมมีชื่อว่า แกร์มานิชเชินมูเซอุมส์) ที่เนือร์นแบร์คใน ค.ศ. 1852
ชื่นรัก (เพลง)
ชื่นรัก คือเพลงของวงดิ อิมพอสซิเบิ้ล โดยเป็นเพลงที่ใช้ประกอบในภาพยนตร์เรื่องโทน ที่ออกฉายเมื่อปี พ.ศ. 2513 แต่งเนื้อร้องโดยรัก รักพงษ์ และใช้ทำนองเพลง Scarborough Fair ของวงไซมอน แอนด์ การ์ฟังเกล
เพลงชื่นรัก ถือเป็นเพลงแรกที่สร้างชื่อเสียงให้กับวง ดิ อิมพอสซิเบิ้ล จนเป็นที่รู้จัก และมีการนำกลับมาขับร้องใหม่โดยศิลปินอื่นๆอีกเป็นจำนวนมาก
ที่มาของเพลง
เพลงชื่นรัก เป็นเพลงที่แต่งเนื้อร้องขึ้นโดย รัก รักพงษ์ (ปัจจุบัน รัก รักพงษ์ เป็นนักบวชผู้ก่อตั้งสำนักสันติอโศก) โดยใช้ทำนองเพลง Scarborough Fair ของวงไซมอน แอนด์ การ์ฟังเกล และเรียบเรียงเสียงประสานโดยปราจีน ทรงเผ่า
เดิมที Scarborough Fair เป็นบทกวีโบราณของประเทศอังกฤษ ซึ่งได้มีการนำมาบรรเลงเป็นบทเพลงในหลายรูปแบบจากศิลปินหลายคน ต่อมาวง ไซมอน แอนด์ การ์ฟังเกล ได้ดัดแปลงเนื้อหาและบรรเลงออกมาใหม่ในรูปแบบเพลงโฟล์คที่ใช้ ดอเรียน โหมด ก่อนจะออกเผยแพร่ในปี พ.ศ. 2509 ซึ่งนับว่าเป็นหนึ่งในเพลงที่ประสบความสำเร็จมากที่สุดของวง
เมื่อวง ดิ อิมพอสซิเบิ้ล ได้รับการติดต่อให้ทำเพลงประกอบภาพยนตร์เรื่องโทน ที่จะออกฉายในปี พ.ศ. 2513 รัก รักพงษ์ นักแต่งเพลงในสมัยนั้นจึงได้นำเพลง Scarborough Fair เวอร์ชันที่ได้รับความนิยมของ ไซมอน แอนด์ การ์ฟังเกล มาแต่งเนื้อร้องภาษาไทย และใช้ชื่อเพลงว่า ชื่นรัก โดยมีปราจีน ทรงเผ่าสมาชิกของวงเป็นผู้เรียบเรียงเสียงประสาน
เพลง ชื่นรัก ที่บรรเลงโดยดิ อิมพอสซิเบิ้ล ยังคงใช้การเล่นกีตาร์ใน ดอเรียน โหมด เหมือนกับทำนองเพลงต้นฉบับ แต่ได้เพิ่มการเป่าฟลูตเข้าไปในท่อนอินโทร ขับร้องโดยเศรษฐา ศิระฉายา และบันทึกลงแผ่นเสียงครั้งแรกในอัลบั้มเพลงประกอบภาพยนตร์โทน
เพลงนี้จัดเป็นเพลงที่ได้รับความนิยมอย่างสูงเพลงหนึ่งของวงดิ อิมพอสซิเบิ้ล ต่อมามีการนำมาขับร้องใหม่จากศิลปินอื่นๆอีกหลายครั้งนกจากนี้เพลงชื่นรักยังโด่งดังมากถึงขั้นที่ หม่อมเจ้าทิพยฉัตร ฉัตรไชย หรือ ท่านทิพย์ ได้นำมาสร้างเป็นภาพยนตร์ชื่อชื่นรักออกฉายเมื่อ พ.ศ. 2522 นำแสดงโดย เศรษฐา ศิระฉายา ซึ่งเป็นต้นฉบับของเพลงนี้และ อรัญญา นามวงศ์ โดยภาพยนตร์เรื่องนี้ยังส่งผลให้ทั้งคู่ได้เป็นคู่ชีวิตกันจริง ๆ ในเวลาถัดจากนั้นไม่นาน
ประเทศไทยใน พ.ศ. 2344
เหตุการณ์ที่เกิดขึ้นใน พ.ศ. 2344 (ค.ศ. 1801) ในประเทศไทย เป็นปีที่ 20 แห่งกรุงรัตนโกสินทร์ และเป็นปีที่ 20 ในรัชสมัยของพระบาทสมเด็จพระพุทธยอดฟ้าจุฬาโลกมหาราช และนับเป็นปี จ.ศ. 1162 (1 มกราคม - 14 มีนาคม) และ 1163 (15 มีนาคม - 31 ธันวาคม) ในแบบปัจจุบัน
ประเทศเกาหลีใต้ในโอลิมปิกฤดูหนาว 2018
ประเทศเกาหลีใต้ เข้าร่วมแข่งขันกีฬาโอลิมปิกฤดูหนาวครั้งที่ 23 ค.ศ. 2018 ณ เมืองพย็องชัง ประเทศเกาหลีใต้ ระหว่างวันที่ 9 กุมภาพันธ์ – 23 กุมภาพันธ์ พ.ศ. 2561 ในฐานะประเทศเจ้าภาพ
ในเดือนมกราคม พ.ศ. 2561 รัฐบาลของเกาหลีใต้และเกาหลีเหนือได้เห็นชอบให้นักกีฬาของทั้งสองประเทศเดินพาเหรดเข้าสู่สนามในพิธีเปิดร่วมกัน โดยใช้ธงรวมเกาหลีนำขบวน และเป็นสองชาติสุดท้ายที่จะเดินเข้าสู่สนามตามธรรมเนียมโอลิมปิก นอกจากนี้ในการแข่งขันฮอกกี้น้ำแข็งหญิง นักกีฬาของทั้งสองชาติก็จะแข่งขันร่วมกัน ในนามทีมรวมเกาหลีอีกด้วย
ทีมชาย
ฮอกกี้น้ำแข็งชายทีมชาติเกาหลีใต้ ได้ผ่านการคัดเลือก เพื่อเข้าแข่งขันในกีฬาโอลิมปิก 2018 ในฐานะเจ้าภาพ
ทีมหญิง
ฮอกกี้น้ำแข็งหญิงทีมชาติเกาหลีใต้ ได้ผ่านการคัดเลือก เพื่อเข้าแข่งขันในกีฬาโอลิมปิก 2018 ในฐานะเจ้าภาพ
เรซิสเตนเซีย
เรซิสเตนเซีย (Resistencia) เป็นเมืองหลวงของรัฐชาโก, ประเทศอาร์เจนตินา ตั้งอยู่ทางทิศตะวันออกเฉียงเหนือของรัฐ จากข้อมูลประชากรในปี ค.ศ. 2001 มีประชากร 274,490 คน และมีเนื้อที่ทั้งหมด 562 ตร.กม.
คณะกรรมการโอลิมปิกแห่งฮังการี
คณะกรรมการโอลิมปิกฮังการี (Magyar Olimpiai Bizottság ตัวย่อ: MOB) เป็นคณะกรรมการโอลิมปิกแห่งชาติของประเทศฮังการี ก่อตั้งขึ้นในปี ค.ศ. 1895 เป็นสมาชิกของคณะกรรมการโอลิมปิกสากลและคณะกรรมการโอลิมปิกแห่งยุโรป ในปีต่อไปได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่เอเธนส์ ประเทศกรีซ
ปัจจุบันสำนักงานใหญ่ของคณะกรรมการโอลิมปิกฮังการีตั้งอยู่ที่เมืองบูดาเปสต์ โดยมีประธานคือฌอล์ต บอร์ไค (Zsolt Borkai)
รักแลกภพ
รักแลกภพ เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ เจ เอส แอล โกลบอล มีเดีย กำกับโดย ผอูน จันทรศิริ นำแสดงโดย ธนภัทร กาวิละ, วรรณรท สนธิไชย , อัญชสา มงคลสมัย , ภัณฑิลา วิน ปานสิริธนาโชติ
ญาณี จงวิสุทธิ์
ญาณี จงวิสุทธิ์ มีชื่อเล่นว่า ตุ๊ก เป็นนักแสดง และพิธีกรชาวไทย เป็นรุ่นพี่คณะเดียวกันกับ ผอูน จันทรศิริ นักแสดง และผู้กำกับการแสดงทั้งละครโทรทัศน์ ละครเวที และภาพยนตร์
ญาณีจบการศึกษาระดับมัธยมศึกษาตอนปลายจาก โรงเรียนเตรียมอุดมศึกษา (ต.อ. 40) ระดับปริญญาตรีจาก คณะอักษรศาสตร์ จุฬาลงกรณ์มหาวิทยาลัย พ.ศ. 2525 เริ่มทำงานกับ บริษัทเจ.เอส.แอล. โดยเป็นคนจัดละคร ไม่ว่าจะเป็นละครเด็กหรือ ละครผู้ใหญ่ อีกทั้งยังเขียนบทละครอีกด้วย จนเป็นที่รู้จักจากรายการซิตคอม สุริยาตาหวาน ของเจเอสแอล จนโด่งดังจากการเป็นพิธีกรรายการ มาตามนัด ร่วมกับ เศรษฐา ศิระฉายา เป็นพิธีกรนาน 8 ปี
ประเทศไทยในเวิลด์เกมส์
ประเทศไทยเข้าร่วมเวิลด์เกมส์ครั้งแรกในเวิลด์เกมส์ 1981 และได้ส่งนักกีฬาเข้าร่วมเวิลด์เกมส์ทุกครั้งตั้งแต่นั้นมา
นับตั้งแต่ประเทศไทยส่งนักกีฬาเข้าร่วมการแข่งขันครั้งแรก นักกีฬาไทยได้เหรียญรางวัลรวมทั้งหมด 29 เหรียญ โดยแบ่งเป็น 8 เหรียญทอง 13 เหรียญเงิน 8 เหรียญทองแดง
ฌูนีโอร์ เนเกรา
ฌูนีโอร์ เนเกรา (Júnior Negrão) เป็นนักฟุตบอลอาชีพชาวบราซิล ในตำแหน่งกองหน้า
จนกระทั่งปี พ.ศ. 2559 เนเกราได้ย้ายจากสโมสรโอเอสเต้ในลีกบ้านเกิดมาร่วมทีมเอสซีจี เมืองทอง ยูไนเต็ด แต่ด้วยผลงานที่ยังไม่โดดเด่นจึงถูกพัทยา ยูไนเต็ด ยืมตัวไปใช้งานและด้วยฟอร์มที่โดดเด่นของเนเกราทำให้ทีมโลมาน้ำเงินทำการซื้อตัวเนเกราเป็นการถาวรจากทีมกิเลนผยอง
ทางหลวงแผ่นดินหมายเลข 211
ทางหลวงแผ่นดินหมายเลข 211 สายหนองสองห้อง–เชียงคาน เป็นทางหลวงแผ่นดินที่มีลักษณะทอดยาวไปตามแม่น้ำโขง แยกออกมาจากทางหลวงแผ่นดินหมายเลข 2 ในเขตเทศบาลตำบลหนองสองห้อง ตำบลค่ายบกหวาน อำเภอเมืองหนองคาย จังหวัดหนองคาย และสิ้นสุดที่อำเภอเชียงคาน จังหวัดเลย โดยตัดผ่านอำเภอเมืองหนองคาย อำเภอท่าบ่อ อำเภอศรีเชียงใหม่ อำเภอสังคม จังหวัดหนองคาย อำเภอปากชม และอำเภอเชียงคาน จังหวัดเลย รวมระยะทางทั้งสิ้น 184.36 กิโลเมตร
ทางหลวงแผ่นดินหมายเลข 211 เป็นถนนขนาด 4 ช่องจราจรตั้งแต่แยกหนองสองห้องถึงทางเข้าวัดหินหมากเป้ง ระยะทางประมาณ 64 กิโลเมตร และมีขนาด 2 ช่องจราจรถึงอำเภอเชียงคาน (4 ช่องจราจรในช่วงเขตชุมชนบางแห่ง) โดยอยู่ในการควบคุมดูแลของสำนักทางหลวงที่ 3 (สกลนคร) และสำนักทางหลวงที่ 6 (เพชรบูรณ์)
ประวัติ
เดิมถนนสายนี้มีระยะทางถึงสามแยกบริเวณที่ทำการไปรษณีย์ศรีเชียงใหม่ อำเภอศรีเชียงใหม่ จังหวัดหนองคาย รวมระยะทางในตอนนั้นคือ 44 กม. ต่อมากรมทางหลวงได้กำหนดรวมทางหลวงแผ่นดินหมายเลข 2186 (ถนนศรีเชียงคาน, ถนนศรีเชียงใหม่ - เชียงคาน) มาเป็นส่วนหนึ่งของทางหลวงแผ่นดินหมายเลข 211 แต่เนื่องจากถนนสายดังกล่าวตัดผ่านเขตชุมชนหลายแห่งจนทำให้ถนนสายนี้มีขนาด 2 ช่องจราจรตลอดสาย โดยรวมระยะทางในปัจจุบันคือ 184.360 กม.
ทฤษฎีการคำนวณได้
ทฤษฎีการคำนวณได้ คือส่วนหนึ่งของการศึกษาในทฤษฎีการคำนวณที่สนใจกับปัญหาที่ว่า ปัญหาใดที่สามารถหาคำตอบได้ด้วยขั้นตอนวิธี (หรือ—ในความหมายที่เหมือนกัน—โดยเครื่องจักรทัวริง) ภายใต้ข้อจำกัดและข้อเพิ่มเติมหลายๆ แบบ ทฤษฎีการคำนวณได้ศึกษาปัญหาหลักๆ สี่ปัญหาดังต่อไปนี้
ตารางแสดงความสัมพันธ์ระหว่างกลุ่มของปัญหา สามารถดูได้ในบทความเกี่ยวกับทฤษฎีการคำนวณ
กมลวรรณ จันทร์ยิ้ม
กมลวรรณ จันทร์ยิ้ม (3 มกราคม พ.ศ. 2539 ) ชื่อเล่น แบม เป็นนักกีฬาเรือใบชาวไทย ชาวจังหวัดชลบุรี เธอจบการศึกษาจากวิทยาลัยนานาชาติ สาขาบริหารธุรกิจ กลุ่มวิชาการจัดการธุรกิจระหว่างประเทศ มหาวิทยาลัยบูรพา รุ่นที่ 57 ด้วยเกียรตินิยมอันดับ 1
เธอเข้าแข่งขันในโอลิมปิกฤดูร้อน 2016 ที่รีโอเดจาเนโรในประเภทเลเซอร์เรเดียลหญิง และเธอยังเป็นสาวไทยคนแรกที่ผ่านเข้ารอบการแข่งโอลิมปิกในกีฬาเรือใบ โดยแต้มเสียสุทธิ 298 คะแนน จบอันดับที่ 38 จากทั้งหมด 44 คน
ประวัติ
กมลวรรณ จันทร์ยิ้ม เกิดที่อำเภอสัตหีบ จังหวัดชลบุรี เธอเริ่มเล่นกีฬาเรือใบโดยมี พันจ่าเอกจุลพงษ์ จันทร์ยิ้ม ซึ่งเป็นพ่อและนักกีฬาเรือใบเก่าเป็นแรงบันดาลใจ โดยเธอมีลูกพี่ลูกน้องชื่อภูวิช จันทร์ยิ้ม ซึ่งเป็นนักกีฬาเรือใบเช่นเดียวกับลุงของเธอ เธอเริ่มเล่นครั้งแรกที่สัตหีบเมื่อตอนอายุ 8 ขวบ เริ่มเล่นให้กับทีมชาติไทยเมื่อ พ.ศ. 2554 และเล่นซีเกมส์ครั้งแรกในการแข่งขันซีเกมส์ครั้งที่ เมื่อ พ.ศ. 2558 โดยก่อนหน้านี้เธอเล่นให้กับทีมชาติไทยในระดับเยาวชนตอนเธออายุ 11 ปี เธอมีความใฝ่ฝันที่จะเข้าไปเล่นในกีฬาโอลิมปิกฤดูร้อน ทั้งๆที่ตอนแรกเธอไม่ชอบการเล่นเรือใบเลยด้วยซ้ำ แต่เมื่อเธอเล่นได้ดีขึ้นเธอจึงมีทัศนคติที่ดีตามไปด้วย เธอจึงมีความตั้งใจและเชื่อว่าไม่มีอะไรที่ทำไม่ได้ถ้าเราพยายามมากพอ
การลงประชามติว่าด้วยรัฐธรรมนูญแห่งฝรั่งเศส ค.ศ. 1795
'''การลงประชามติว่าด้วยรัฐธรรมนูญแห่งฝรั่งเศส ค.ศ. 1795 '''เป็นกิจกรรมการออกเสียงประชามติ จัดขึ้นในช่วงเดือน กรกฎาคม ค.ศ. 1795 (พ.ศ. 2338) ผลปรากฎว่าเห็นชอบร้อยละ 95%
อรุณ ภาวิไล
อรุณ ภาวิไล สมรสกับจุไร ภาวิไลมีบุตร 2 คน คนที่ 2 ชื่อว่า อาภา ภาวิไล (แม็กกี้) ปัจจุบันเป็นนักแสดงในสังกัดช่อง 7
คริส แคนยอน
คริสโตเฟอร์ "คริส" คลูซาริตส์ (Christopher "Chris" Klucsarits) (4 มกราคม 1970 – 2 เมษายน 2010) เป็นนักมวยปล้ำอาชีพชาวอเมริกัน เขาเป็นที่รู้จักในการทำงานกับสมาคมมวยปล้ำ World Championship Wrestling (WCW) และ World Wrestling Federation (WWF) ตั้งแต่ปี 1995 ถึง 2004 ภายใต้ชื่อบนสังเวียน คริส แคนยอน (Chris Kanyon), แคนยอน (Kanyon) และ มอร์ติส (Mortis)
ผลงาน
1 During this reign, any two of Kanyon, DDP and Bigelow could defend the title under the Freebird Rule.
ไชพส์
ไชพส์ (Scheibbs) เป็นเมืองในอำเภอไชพส์ รัฐโลว์เออร์ออสเตรีย ประเทศออสเตรีย เป็นเมืองแรกในออสเตรียที่มีไฟถนนที่ใช้พลังงานไฟฟ้าใน ค.ศ. 1886
การลงประชามติว่าด้วยรัฐธรรมนูญแห่งสาธารณรัฐเฮลเวติก ค.ศ. 1802
'''การลงประชามติว่าด้วยรัฐธรรมนูญแห่งสาธารณรัฐเฮลเวติก ค.ศ. 1802''' เกิดขึ้นที่สาธารณรัฐเฮลเวติก เมื่อวันที่ 25 พฤษภาคม ค.ศ. 1802 (พ.ศ. 2345)  ผลปรากฎว่าประชาชน ร้อยละ 72.17 เห็นชอบรัฐธรรมนูญฉบับนี้
การลงประชามติว่าด้วยรัฐธรรมนูญแห่งฝรั่งเศส ค.ศ. 1793
'''การลงประชามติว่าด้วยรัฐธรรมนูญแห่งฝรั่งเศส ค.ศ. 1793''' เป็นกิจกรรมการออกเสียงประชามติ จัดขึ้นในช่วงฤดูร้อน ในปี ค.ศ. 1793 (พ.ศ. 2336) ผลปรากฎว่าเห็นชอบร้อยละ 99.41%
ชินิ-เอะ
ชินิ-เอะ (死絵 (Shini-e) แปลว่า "ภาพพิมพ์ที่ระลึก" บางครั้งเรียกเป็น "ภาพแห่งความตาย" หรือ "ภาพผู้เสียชีวิต") เป็นภาพพิมพ์บล็อกไม้ญี่ปุ่น ในรูปแบบ ภาพอูกิโยะ ตั้งแต่สมัยเอโดะ (ค.ศ. 1603–1867) จนถึงต้นศตวรรษที่ 20
ศิลปินอูกิโยะ มักเป็นผู้วาดภาพผู้เสียชีวิต เพื่อยกย่องเพื่อนร่วมงานหรืออาจารย์ที่เสียชีวิตไปแล้ว
สหราชอาณาจักรสวีเดนและนอร์เวย์
สหราชอาณาจักรสวีเดนและนอร์เวย์ หรือ สหภาพสวีเดน–นอร์เวย์ หรือ สวีเดน–นอร์เวย์ (Svensk-norska unionen; Den svensk-norske union) คือรัฐร่วมประมุขระหว่างสวีเดนและนอร์เวย์ภายใต้การปกครองของราชวงศ์เบอร์นาดอตต์ ระหว่างปี ค.ศ. 1814 ถึง ค.ศ. 1905 ก่อนที่สวีเดนจะยอมรับการออกจากสหภาพของนอร์เวย์ รัฐทั้งสองมีรัฐธรรมนูญและอธิปไตยทั้งสามเป็นของตนเองซึ่งรวมถึงกองทัพ ศาสนจักร และการคลัง ส่วนพระมหากษัตริย์ประทับในกรุงสต็อกโฮล์ม ทรงมีอำนาจในการแต่งตั้งเอกอัคราชทูตประจำประเทศในต่างแดน ในส่วนของนอร์เวย์มีผู้สำเร็จราชการแทนทำหน้าที่บริหาราชการ ในสวีเดนจนถึง ค.ศ. 1829 และในนอร์เวย์จนถึง ค.ศ. 1856 โดยยกเลิกตำแหน่งรักษาการเมื่อปี ค.ศ. 1873 นโยบายต่างประเทศเป็นหน้าที่ของกระทรวงการต่างประเทศจนถึง ค.ศ. 1905 ภายหลังการล่มสลายของสหราชอาณาจักร
นอร์เวย์มีความสัมพันธ์ที่ใกล้ชิดกับเดนมาร์ก, แต่เดนมาร์ก-นอร์เวย์เป็นพันธมิตรร่วมกับจักรวรรดินโปเลียน โดยมีสาเหตุจากการที่สหราชอาณาจักรบริเตนใหญ่และไอร์แลนด์และจักรวรรดิรัสเซียเข้าร่วมสงครามหลังจากที่สวีเดนเข้าครอบครองฟินแลนด์ ค.ศ. 1809 ในปี ค.ศ. 1814 นอร์เวย์ขอแยกตัวออกจากเดนมาร์กภายใต้สนธิสัญญาคีล ส่งผลให้นอร์เวย์เป็นอิสรภาพ โดยมีการเรียกประชุมสภาร่างรัฐธรรมนูญที่อิดโวลส์
ภายหลังจากการประกาศใช้รัฐธรรมนูญแห่งนอรเวย์ เมื่อวันที่ 17 พฤษภาคม ค.ศ. 1814, พระเจ้าคริสเตียนที่ 8 (เจ้าชายคริสเตียน เฟรเดอริค) ทรงได้รับเลือกตั้งเป็นสมเด็จพระราชาธิบดีแห่งนอร์เวย์ ระหว่างสงครามสวีเดน-นอร์เวย์ (ค.ศ. 1814) และ การประชุมใหญ่แห่งมอสส์ เจ้าชายคริสเตียน เฟรเดอริคทรงสละราชสมบัติภายหลังการเรียกประชุมรัฐสภา, Storting, โดยให้ความเห็นชอบรัฐธรรมนูญใหม่ และ การเข้าเป็นสหภาพร่วมกับสวีเดน. พระเจ้าคาร์ลที่ 13 ทรงลงพระปรมาภิทัยร่างรัฐธรรมนูญของสหภาพเมื่อวันที่ 4 พฤศจิกายน. วันที่ 7 มิถุนายน ค.ศ. 1905 รัฐสภาประกาศว่ากษัตริย์แห่งสวีเดนไม่ได้เป็นกษัตริย์ของนอร์เวย์อีกต่อไป ทำให้การล่มสลายของสหราชอาณาจักรมีผลนับแต่นั้น ปฏิกิริยาตอบกลับในสวีเดนรุนแรงและสงครามระหว่างนอร์เวย์และสวีเดนใกล้จะเริ่มขึ้น เนื่องมากจากการลงประชามติทั้งสองครั้งเกิดขึ้นในปีเดียวกัน จึงเป็นตัวกำหนดให้สหภาพกับสวีเดนล่มสลายและชาติใหม่ของนอร์เวย์เป็นการปกครองโดยมีกษัตริย์เป็นประมุข มีผลในวันที่ 26 ตุลาคม ภายหลังจากการรับรองผลการออกเสียงประชามติให้ฟื้นฟูสถาบันกษัตริย์ขึ้นอีกครั้ง เจ้าชายคาร์ลแห่งเดนมาร์กทรงได้รับเลือกตั้งเป็นสมเด็จพระราชาธิบดีองค์ใหม่ และ ทำพิธีบรมราชาภิเษกในวันที่ 18 พฤศจิกายน ทรงมีพระนามว่า สมเด็จพระราชาธิบดีโฮกุนที่ 7
วอเตอร์ฟรอนท์สวีทแอนด์เรสซิเดนซ์ พัทยา
วอเตอร์ฟรอนท์สวีทแอนด์เรสซิเดนซ์ พัทยา (Waterfront Suites & Residences Pattaya) เป็นโครงการก่อสร้างคอนโดมีเนียมและโรงแรมระฟ้าหรู 53 ชั้น แบ่งเป็นส่วนคอนโด 53 ชั้นและโรงแรม 20 ชั้น จำนวน 315 ห้อง พัฒนาโดยบริษัทสัญชาติอิสราเอล เครือทิวลิปกรุ๊ป ตั้งอยู่บริเวณแหลมบาลีฮาย พัทยาใต้ จังหวัดชลบุรี จุดเด่นของอาคารคือ เป็นตัวอักษรภาษาอังกฤษ "เอช" (H) กลับข้าง และก่อสร้างบริเวณริมเชิงเขาพระตำหนักติดกับป้ายอักษร "PATTAYA CITY" ขนาดใหญ่บนเชิงเขา
ปัจจุบันโครงการได้สร้างเสร็จไปหลายส่วน โดยเดิมคาดว่าจะแล้วเสร็จในปี พ.ศ. 2558
มองโกล (ภาพยนฅร์)
มองโกล (Mongol) เป็นภาพยนตร์แนวมหากาพย์ ฉายเมื่อปี ค.ศ. 2550 กำกับโดย เซอร์เกย์ โบดรอฟ จากบทภาพยนตร์ที่เขาเขียนร่วมกันกับ อารีฟ อาลีเยฟ ภาพยนตร์แสดงนำโดย ทาดาโนบุ อาซาโนะ, ซุน หงเล่ย และชุลุนี คูลาน
การลงประชามติในประเทศสวิตเซอร์แลนด์ ค.ศ. 1866
การลงประชามติในประเทศสวิตเซอร์แลนด์ มีการตั้งคำถามถึง 9 ข้อ จัดตั้งขึ้นที่ประเทศสวิตเซอร์แลนด์ เมื่อวันที่ 14 มกราคม ค.ศ. 1866 (พ.ศ. 2409)
ไอรีน
แพ จู-ฮย็อน (배주현; เกิด 29 มีนาคม ค.ศ. 1991) ชื่อในการแสดงว่า ไอรีน เป็นนักร้องชาวเกาหลีใต้ รู้จักกันในฐานะสมาชิกของเกิร์ลกรุปเกาหลีใต้ เรดเวลเวต สังกัดเอสเอ็มเอนเตอร์เทนเมนต์
ตั้งแต่เดือนพฤษภาคม ค.ศ. 2015 ถึงเดือนมิถุนายน ค.ศ. 2016 เธอเป็นพิธีกรในรายการ มิวสิกแบงก์ ไอรีนเริ่มงานแสดงในละครเว็บเรื่อง วีเมนแอตอะเกมคอมปานี (Women at a Game Company) ทางช่องเนเวอร์ทีวีแคสต์ ในเดือนสิงหาคม ค.ศ. 2016 รับบทเป็นนักแสดงนำ เมื่อวันที่ 14 ตุลาคม ค.ศ. 2016 ไอรีนได้รับการยืนยันว่าจะเป็นพิธีกรในรายการใหม่ ลอนดรีเดย์ (Laundry Day) ซึ่งเป็นรายการทอล์กโชว์ที่พูดคุยในเรื่องแฟชัน
ชีวิตส่วนตัวและครอบครัว
ครอบครัวของไอรีนอยูที่จังหวัดแทกู ประเทศเกาหลีใต้ โดยเธอมีน้องสาวหนึ่งคนเกิดในปี 1996
ไอรีนเคยเป็นออลจัง หรือเน็ตไอดอล ก่อนที่จะเข้ามาเป็นเด็กฝึกหัดที่ เอสเอ็มเอนเตอร์เทนเมนต์ เพราะใบหน้าที่สวยและโดดเด่นของเธอ ทำให้เธอโด่งดังเป็นที่ชื่นชอบของนักเรียนในโรงเรียนจนมีทัวร์ดูหน้าขณะที่เธอกำลังสอบในห้องเรียน
เครื่องทัวริง
เครื่องจักรทัวริง (Turing machine) คือเครื่องจักรนามธรรมที่แอลัน ทัวริงได้คิดค้นขึ้นใน ค.ศ. 1936 (พ.ศ. 2479) เพื่อการนิยามขั้นตอนวิธีหรือ 'กระบวนการเชิงกล' อย่างชัดเจนแบบคณิตศาสตร์ เครื่องจักรทัวริงได้ถูกใช้อย่างแพร่หลายในการศึกษาวิทยาการคอมพิวเตอร์เชิงทฤษฎี โดยเฉพาะในทฤษฎีความซับซ้อนในการคำนวณและทฤษฎีการคำนวณ ข้อปัญหา (thesis) ที่ว่าโมเดลของเครื่องจักรทัวริงนั้นครอบคลุมกระบวนการเชิงกลทั้งหมด ในการคำนวณทางตรรกศาสตร์และคณิตศาสตร์ เป็นที่รู้จักกันในชื่อข้อปัญหาของเชิร์ช-ทัวริง
แนวคิดของเครื่องจักรทัวริงนั้นต้องการจะอธิบายการทำงานของคนที่ปฏิบัติตามขั้นตอนที่ระบุไว้อย่างชัดเจน เพื่อแก้ไขข้อมูลที่ถูกบันทึกไว้ในกระดาษที่เรียงต่อกันความยาวไม่จำกัด โดยที่กระดาษแผ่นหนึ่งจะสามารถเก็บสัญลักษณ์ได้หนึ่งตัวจากสัญลักษณ์ที่เป็นไปได้จำนวนจำกัด ผู้ปฏิบัติงานนั้นจะต้องจดจำสถานะหนึ่งจากสถานะที่เป็นไปได้ที่มีจำนวนจำกัด และขั้นตอนที่ระบุให้เขาทำงานนั้นจะอยู่ในลักษณะเช่น "ถ้าสถานะของคุณคือ 42 และสัญลักษณ์บนกระดาษที่คุณเห็นคือ '0', ให้เปลี่ยนสัญลักษณ์นี้เป็น '1', จดจำว่าสถานะใหม่เป็น 17 และไปทำงานต่อกับกระดาษแผ่นถัดไป"
ไอรีน
พิธีกรถาวร
รายการ มิวสิคแบงค์ เป็นจุดเริ่มต้นในการเป็นพิธีกรของเธอโดยได้รับกระแสตอบรับอย่างล้นหลามร่วมกับพิธีกรคู่อย่าง พัก โบกอม จนเกิดปรากฏการณ์คู่รักวันศุกร์ (รายการมิวสิคแบงค์มีการถ่ายทอดสดทุกๆวันศุกร์) ก่อนจะยุติการเป็นพิธีกรทั้งคู่ในเดือนมิถุนายนปี 2016 เหตุเพราะตารางงานของทั้งคู่
เครื่องทัวริง
เครื่องจักรทัวริงนั้นไม่เกี่ยวข้องกับการทดสอบของทัวริง ซึ่งถูกใช้เพื่ออธิบายความหมายของปัญญาประดิษฐ์โดยทัวริง
ไอรีน
พิธีกรถาวร
แต่เพราะมีกระแสตอบรับที่ดีจากแฟนๆทำให้ทั้งคู่ได้โคจรมาเป็นพิธีกรร่วมกันอีกครั้งในงานประกาศรางวัลต่างๆ
โฆษณา(ไม่รวมวง)
ดูโฆษณาร่วมได้ที่ เรดเวลเวต
การลงประชามติในประเทศสวิตเซอร์แลนด์ ค.ศ. 1875
การลงประชามติในประเทศสวิตเซอร์แลนด์ มีการตั้งคำถามถึง 2 ข้อ จัดตั้งขึ้นที่ประเทศสวิตเซอร์แลนด์ เมื่อวันที่ 23 พฤษภาคม ค.ศ. 1875
คีช (ประเทศอิหร่าน)
คีช เป็นเมืองชายฝั่งทางตอนใต้ของประเทศอิหร่าน อยู่ห่างจากเมืองหลักแบนแดร์แอบบอสไปทางตะวันตกประมาณ 230 กิโลเมตร ในการสำรวจสำมะโนประชากรปี พ.ศ. 2549 มีประชากร 20,667 คนจาก 6,163 ครอบครัว เมืองนี้ตั้งอยู่บนเกาะคีช ซึ่งเป็นเขตพิเศษของประเทศอิหร่าน มีท่าอากาศยานนานาชาติคีชอยู่ทางตะวันตกเฉียงใต้ของเมือง
เทศน์ เฮนรี ไมรอน
เทศน์ เฮนรี ไมรอน (Tate Henry Myron; เกิด 27 ธันวาคม พ.ศ. 2546) ชื่อเล่น เทศน์ เป็นนักแสดงและนายแบบลูกครึ่งไทย-บริติช สังกัดสถานีวิทยุโทรทัศน์ไทยทีวีสีช่อง 3